Maddi Barona Aiala

Maddi Barona Aiala (Gasteiz, Araba, 2007) karateka da, kyokushinkaia praktikatzen duen kirolaria. 

 Bizitza 
Maddi Barona sei urte zituenean eraman zuen aitak gimnasiora eta lehenengo momentutik asko gustatu zitzaion. Hasiera batean gehiago praktikatu zuen beste karate estilo bat, olinpiadetakoa, guztiz desberdina dena, eta 2022an gutxi gorabehera hori utzi eta kyokushinkaiarekin hasi zen.

2025ean psikologia ikasten ari zen Donostian, eta astelehenetik ostiralera bertako gimnasio batean entrenatzen zuen. Astelehen eta asteazkenetan indar ariketak; pisuekin, zirkuituak eta zakuarekin borrokak. Egun bakoitzean bi ordu inguru ematen zituen. Astearte eta ostegunetan, berriz, borrokak Donostiako bere entrenatzailearekin eta beste karateka batzuekin. Ostiraletan eta larunbatetan Gasteizen egiten zituen entrenamenduak.Oraintxe bertan kirola nire bizitzan ezinbestekoa da, ez dut imajinatzen nire bizitza kirolik egin gabe. Diziplina asko erakutsi dit, entrenatzera joateko gogorik ez duzunean, errutina bat izaten, luzarora pentsatzen eta ez bakarrik momentuan zer nahi duzun, etorkizunean pentsatzen. Familiaren eta kuadrillaren babesa izan du bere ibilbidean. Karatea bizimodua da. Oso markatuak diren balore batzuk ditu, Japonian egiten dituzten errituak praktikatzen dituzte entrenatzera sartu aurretik, agurrak eta teknikak japoniarrak dira. Karatean filosofia oso garrantzitsua da. Adibidez, munduko txapelketan ezin izan zuten garaipena ospatu, lehiakideari errespetua erakutsi behar zaiolako uneoro.

Japoniara joatea da Maddiren ametsa, eta japoniarrak bere kirolean garaitzea. Euskal Herrian oso talde onak daudela dio; Gasteizen, Arrasaten, Donostian eta Bilbon. Emakumezkoen artean Euskal Herrian shihan maila altuena duten bi emakume daude, eta horiek erreferenteak dira emakume guztientzat. 
 Sariak 
Gaztea den arren, hainbat sari jaso ditu:

 2023n Kyokushin Katako IV. Munduko Txapelketa irabazi zuen junior kategorian, 
 2019an Europa mailako beste podium bat  lortu zuen. 
 2025ean Espainia mailako beste kopa bat jokatu zen eta lehen postuan geratu zen. 

 2025ko maiatzean Leipzigen egin zen Kyokushinkaiko Munduko Txapelketan urrea irabazi zuen. Bere kategoria sub-21a da, hirurogei kilo baino gutxiagokoentzat. Beste modalitate batzuetan lehiakide gehiago daude, Maddirenean zortzi ziren. Hiru borroka irabazi behar izan zituen urrea eskuratzeko.

 Erreferentziak 

 Kanpo estekak 

Kategoria:Gasteiztarrak
Kategoria:Euskal Herriko karatekak
Kategoria:Emakume karatekak